“Κανείς μας δεν πίστευε ότι θα τα κατάφερνε ζωντανός” | αθάνατη ελληνική λεβεντιά\nqueer, time machine\n“Κανείς μας δεν πίστευε ότι θα τα κατάφερνε ζωντανός”\nΟ David France μιλώντας για το βραβευμένο βιβλίο του “How to survive a plague” (που ακολούθησε το ομώνυμο ντοκιμαντέρ) λέει για την ιστορική επιστημονική ανακάλυψη των αναστολέων πρωτεάσης του 1996: “Η τεράστια ανακάλυψη το 1996 ήταν αποπροσανατολιστική. Κανένας μας δεν πίστευε ότι θα ήταν μια επιτυχία με διάρκεια, επομένως δεν υπήρχε τίποτα προς εορτασμό. Καθώς πέρασαν τα χρόνια και φάνηκε ότι επρόκειτο να είναι δυνατόν να επιβιώσεις μιας μόλυνσης από HIV, μας κυρίεψε κυρίως θλίψη – μια θλίψη που δεν την είχαμε επεξεργαστεί σε εκείνη την 15ετή περίοδο γιατί ήταν απλά υπερβολικά τεράστια. Αν ήξερες ένα άτομο που πέθανε, ήξερες ντουζίνες”.\nΤο βιβλίο αποτελεί φόρο τιμής σε εκείνους τους επαναστάτες ακτιβιστές οροθετικούς, της περιόδου πριν τα νέα φάρμακα. “Η γκέι κοινότητα δεν διαθέτει στην πραγματικότητα ήρωες”, λέει ο France. “Για κάποιο λόγο, η γκέι ιστορία τυπικά δεν καταγράφεται ή εκδίδεται ή διδάσκεται. Αυτό σημαίνει ότι δεν ξέρουμε τι πέτυχαν οι προκάτοχοί μας και ούτε κανείς άλλος ξέρει. [Ο ακτιβισμός για το AIDS] ήταν μια ηρωική εργασία που μετασχημάτιζε τον άνθρωπο και η οποία δεν έχει αναγνωριστεί. Το Aids μας έδωσε τον γκέι γάμο”.\nΓια του λόγου το αληθές, παραθέτουμε τον υποτονικό τρόπο που ανακοινώθηκε η μεγάλη επιστημονική ανακάλυψη των αναστολέων πρωτεάσης από τον ελληνικό γκέι τύπο. Το άρθρο που ακολουθεί είναι από τον “πόθο”, τεύχος Β4, Σεπτέμβριος 1996.\nΝέα παράταση ζωής\nΗ 11η Διεθνής Διάσκεψη για το AIDS στο Βανκούβερ του Καναδά έδωσε νέες ελπίδες για την αντιμετώπιση του AIDS.\nΑιτία ήταν οι πρόσφατες επιτυχίες στη μείωση της ποσότητας του ιού στον οργανισμό και η αύξηση του αριθμού των κυττάρων CD4 του ανοσοποιητικού συστήματος με το συνδυασμό των παλαιών φαρμάκων (AZT, ddI, ddC, d4T, 3TC) μεταξύ τους ή/και με τους νέους αναστολείς πρωτεάσης (saquanvir [Invirase], indinavir [Crivixan], ritonavir [Norvir]). Η επιτυχία αυτώ των πανάκριβων συνδιαστικών αγωγών, μαζί με την πρόοδο στην αντιμετώπιση των περιστασιακών μολύνσεων, θα σημαίνει ότι οι άνθρωποι με AIDS θα ζουν πολύ περισσότερο, τουλάχιστον οι πλούσιοι της Δύσης. Καθώς το κόστος της ετήσιας θεραπείας θα ανέρχεται σε περίπου 2.500.000 δραχμές ανά άτομο, ο φτωχός τρίτος κόσμος δεν έχει κανένα όφελος να δει από τις νέες θεραπείες. Η Roche έχει πάντως προχωρήσει σε τετρασέλιδες (παρακαλώ!) έγχρωμες καταχωρήσεις σε μεγάλα γκέι περιοδικά, διαφημίζοντας το προϊόν της Invirase.\nΜερικές από τις αγωγ΄ς μειώνουν τη συγκέντρωση του ιού σε μη ανιχνεύσιμα σημεία. Κάποιοι κάνουν υποθέσεις ότι η μακροχρόνια πίεση του ιού με τέτοια φάρμακα θα μπορούσε να σκοτώσει τελικά τον ιό σε ορισμένα άτομα. Στο Συνέδριο ανακοινώθηκε ότι ο συνδυασμός Ritonavir, Crivixan, Saguinavir και AZT μειώνει κατά 99,6% την παρουσία του ιού HIV στον ανθρώπινο οργανισμό. Προς το παρόν ο στόχος είναι να καταστεί το AIDS μια χρόνια ασθένεια – δηλαδή να υπάρξει δραματική επιμήκυνση της διάρκειας ζωής των ασθενών. Ο συνδυασμός αντι-πρωτεάσης με άλλα φάρμακα επιμηκύνει τη ζωή των πασχόντων από AIDS κατά 5-6 χρόνια.\nΥπάρχουν φυσικά προβλήματα. Οι περισσότεροι ασθενείς αναπτύσσουν αντιστάσεις στα φάρμακα αλλά και τα φάρμακα έχουν παρενέργειες. Για παράδειγμα το Norvir προκαλεί ναυτία, αδυναμία και άλλα προβλήματα σε τέτοιο βαθμό που να υποβαθμίζεται πολύ η ποιότητα ζωής. Οι αλληλεπιδράσεις που έχει με άλλα φάρμακα εμποδίζουν την παράλληλη χρήση με πληθώρα στάνταρ φαρμάκων κατά του AIDS. Τέλος όλα τα φάρμακα κατά του HIV προκαλούν περιφερειακή νευροπάθεια, μια καταστροφή των νεύρων που πρέπει να παρακολουθείται στενά.\nΌλοι πάντως περιμένουν τα αποτελέσματα κλινικής δοκιμής σε εννέα προσβεβλημένα από AIDS άτομα. Τα άτομα άρχισαν να δέχονται θεραπεία με το νέο κοκτέιλ φαρμάκων δύο μήνες από τη στιγμή της μόλυνσής τους. Τα πρώτα αποτελέσματα αναμένονται τον Σεπτέμβριο, οπότε ο πρώτος εθελοντής συμπληρώνει ένα χρόνο θεραπείας.\nΟ πρωθυπουργός του Καναδά Jean Chretien αρνήθηκε να εγκαινιάσει τη διάσκεψη φοβούμενος το κράξιμο για την αποτυχία του να ανανεώσει την Εθνική Στρατηγική κατά του AIDS. Ίσως και να θυμόταν την 5η Διεθνή Διάσκεψη για το AIDS στο Μόντρεαλ το 1988. Τριακόσια μέλη των ACT-UP/New York, Reaction SIDA και AIDS Action Now κατέλαβαν την έδρα για μία ώρα, διαλύοντας την τελετή έναρξης. Ο τότε πρωθυπουργός είναι να αντιμετωπίσει στην 20λεπτη ομολία του το ανελέητο βρισίδι και την ειρωνεία τους.\nΟ Εθνικός Οργανισμός Φαρμάκων (ΕΟΦ) έχει ήδη παραγγείλει την πρώτη παρτίδα. Τα φάρμακα θα δίνονται από τα νοσοκομεία με διάθεση από τους θεράποντες ιατρούς και διευθυντές των κλινικών με εποπτεία από το Κ.Ε.Ε.Λ. (Κέντρο Ελέγχου Ειδικών Λοιμώξεων). Μια επιτροπή – έχει ήδη συσταθεί – θα συντάξει τις γενικές οδηγίες βάσει των οποίων θα χορηγούνται τα φάρμακα και ο θεράπων ιατρός θα κάνει την επιλογή της εξειδικευμένης θεραπείας ανάλογα με το περιστατικό.\nΤο Δημόσιο θα καλύπτει το κόστος της θεραπείας η οποία θα είναι δωρεάν και θα αρχίσει να εφαρμόζεται το Φθινόπωρο. Εξετάζεται το ενδεχόμενο να συμμετέχουν μερικά και τα ασφαλιστικά ταμεία αν και τα τελευταία προσπαθούν να αποφύγουν τη μεγάλη χρηματική επιβάρυνση, επικαλούμενοι το ιατρικό απόρρητο. Η θεραπεία θα εφαρμόζεται αρχικά μόνο σε ασθενείς, αν όμως αποδειχτεί ότι η χρήση της σε φορείς έχει σημαντικά αποτελέσματα, οι οικονομικές επιπτώσεις για την οικονομία της χώρας, και όλων των χωρών, θα είναι δραματικές καθώς το ετήσιο κόστος ανά άτομο ανέρχεται στα 2,5 εκατομμύρια δραχμές. Ο φόβος για το υπερυψηλό κόστος θεραπείας είναι μάλλον και ο λόγος που ο ΕΟΦ προνόησε να προμηθευτεί φάρμακα για 250 άτομα μόνο (σύνολο ασθενών: 1.100, φορείς: περίπου 15.000). Η διανομή θα γίνει με κριτήρια την κλινική κατάσταση, την ηλικία και τις προηγούμενες αποτυχίες θεραπευτικών αγωγών. Σε άτομο πάντως που νοσιλεύεται στο ΑΧΕΠΑ και που του/της χορηγήθηκε πειραματικά η θεραπεία, τα κύτταρα 4Τ ανέβηκαν [από] 7 σε 70.\nΜε 22.000.000 φορείς παγκοσμίως τα κέρδη των πολυεθνικών φαρμακοβιομηχανιών αναμένεται ότι θα είναι μυθικά. Το ξεπούλημα της ζωής μας συνεχίζεται…\nΑπό την εφημερίδα “Ο Πόθος” της Ομάδας Πρωτοβουλίας Ομοφυλόφιλων Θεσσαλονίκης, τ. Β4, Σεπτέμβριος 1996\nFiled under: queer, time machine\nTagged with: aids, politics, thessaloniki, ο πόθος\nPrevious PostH πρόσληψη του HIV/AIDS από το «ΑΜΦΙ» και το «ΚΡΑΞΙΜΟ» κατά τη δεκαετία του 1980\nΜπροστά στην παράνοια\nΕΚΛΕΙΨΗ ΗΛΙΟΥ ΣΤΙΣ 21 + ΦΟΒΕΡΟ ΑΓΧΟΣ/ΦΟΒΟΣ ΟΛΩΝ August 19, 2017


Η μαύρη λίστα δεν έχει τέλος - 348 δολοφονίες τρανς ανθρώπων - t-zine.gr\nΕλλάδα: Τρίτη, 15 Σεπτεμβρίου 2020 | 10:40\nΣτον μαύρο κατάλογο των ανθρωποκτονιών λόγω ταυτότητας φύλου, κάθε χρόνο προστίθενται όλο και περισσότεροι τρανς συνάνθρωποι μας.\nΑπό τις 1 Οκτωβρίου 2019 έως και τις 8 Σεπτεμβρίου 2020 στο Παγκόσμιο Παρατηρητήριο Καταγραφής Δολοφονιών Τρανς Προσώπων, έχουμε καταγράψει 348 δολοφονίες.\nΠρώτη χώρα στη μαύρη λίστα παραμένει η Βραζιλία με 157 δολοφονίες, ενώ ακολουθούν το Μεξικό με 42 και οι Η.Π.Α. με 41 δολοφονίες τρανς συνανθρώπων μας.\nΤα θύματα στην πλειοψηφία τους ήταν τρανς γυναίκες εργαζόμενες στο σεξ, με τελευταίο θύμα την 25χρονη Αlvarez Hernandez από την Κολομβία, της οποίας το σώμα βρέθηκε γεμάτο τραύματα από πολλαπλούς πυροβολισμούς στις 8 Σεπτεμβρίου 2020.\nΤα μικρότερα σε ηλικία θύματα: η 15χρονη βραζιλιάνα Daphine Kauane που θανατώθηκε δια λιθοβολισμού στις 11 Νοεμβρίου 2019, η Brighiit Mirοn από την Γουατεμάλα 15 ετών, η οποία πυροβολήθηκε στο κεφάλι από άγνωστο άνδρα στις 9 Νοεμβρίου 2019, η επίσης 15 ετών Ludmilla Silva από την Βραζιλία η οποία πυροβολήθηκε από δύο άνδρες στις 8 Αυγούστου 2020 και η 15χρονη Musa από το Πακιστάν, που βιάστηκε μέχρι θανάτου από δώδεκα άνδρες στις 4 Απριλίου 2020.\n348 ανθρώπινες ψυχές δολοφονήθηκαν λόγω του παράλογου τρανσφοβικού μίσους. 348 άνθρωποι που είχαν όνειρα όπως κάθε άνθρωπος.\nΟι αριθμοί αυτοί όμως δεν δείχνουν την πραγματικότητα, καθώς σε πολλές χώρες τα εγκλήματα μίσους δεν καταγράφονται ως τέτοια, σε άλλες δεν υπάρχουν καν καταγραφές, ενώ σε κάποιες χώρες οι τρανς άνθρωποι δεν καταγράφονται σύμφωνα με την ταυτότητα φύλου τους.\nΚάθε χρόνο στις 20 Νοεμβρίου η Διεθνής Τρανς Κοινότητα τιμά τους τρανς συνανθρώπους μας που δολοφονήθηκαν ή δέχτηκαν και ακόμα δέχονται στο πετσί τους φυσική ή λεκτική βία, αποκλεισμούς και διακρίσεις, λόγω της ταυτότητας φύλου τους, με την ονομαζόμενη «Διεθνή Ημέρα Τρανς* Μνήμης».\nΔυστυχώς ο απολογισμός που θα κάνουμε φέτος, θα είναι ακόμα πιο βαρύς…\nTDOR TDOR2020 Διεθνής Ημέρα Τρανς Μνήμης Δολοφονίες Τρανς ανθρώπων Δολοφονίες τρανς γυναικών ΛΟΑΤΚΙ Τρανς Τρανς Δολοφονίες 2020


Απίθανες ατάκες κατηγορουμένων | Ελλάδα | Η ΚΑΘΗΜΕΡΙΝΗ\nΜαζί με τις χειροπέδες, έρχονται συνήθως και οι κάμερες. Και τότε οι επιφανείς κατηγορούμενοι είθισται να λένε τις πιο απίθανες δικαιολογίες για να εξηγήσουν την παραβατική συμπεριφορά τους.\nΟ Μάκης Ψωμιάδης, με τις χειροπέδες έξω απ’ τη ΓΑΔΑ, είδε την κάμερα να πλησιάζει και ξεσπάθωσε. «Τα στημένα είναι ένα παραμύθι. Εγώ είμαι ένας πολιτικός κρατούμενος!». Στα κανάλια σηκώθηκε σούσουρο. Δεν υπήρχε δελτίο να μην παίξει τη δήλωση, δεν υπήρχε ακροατής να μη χαμογελάσει ακούγοντάς την. Αλλά από τον Σεπτέμβριο του 2011, έχει περάσει πολύς καιρός. Τώρα πια, ο Μάκης Ψωμιάδης λέει πως «εμένα όλοι με σέβονται γιατί είμαι καθαρός παράγοντας», αλλά δεν γελάει κανείς. Γιατί στο ενδιάμεσο, έχουμε ακούσει υπουργούς, διοικητές, προέδρους να λένε χωρίς καμία ντροπή πολύ πιο απίθανες ατάκες. Αρκεί οι αστυνομικοί να τους συλλάβουν ενώ τσιμπολογούν αυτά που υποτίθεται πως προστατεύουν.\nΟ Αγγελος Φιλιππίδης με τις αφελείς πονηριές του, ας πούμε, τα κατάφερε καταπληκτικά αυτή την εβδομάδα: βρέθηκε σ’ ένα κελί από αυτά του «Εξπρές του Μεσονυκτίου», έχοντας καταλάβει στην κοινωνική συνείδηση μια θέση ισάξια με εκείνη των παπατζήδων της Ομόνοιας. Φυσικά, χρειάστηκε προσπάθεια για να κινητοποιήσει τα ναρκωμένα αντανακλαστικά του τηλεοπτικού κοινού: έπιασε το τηλέφωνο με τις ώρες στα κανάλια υπονοώντας πως θα ήθελε πολύ να γυρίσει, αλλά είναι στην Αμερική. Και όταν τον συνέλαβαν οι αστυνομικοί μία ώρα μακριά από την Αθήνα, στο καλύτερα φυλασσόμενο σημείο της Κωνσταντινούπολης, τους είπε ότι «θα τελείωνα τα ραντεβού μου, που ήταν πολύ σημαντικά, και θα ερχόμουν τη Δευτέρα». Μέχρι και η «Χουριέτ» έγραψε ολόκληρο άρθρο, υμνώντας την αφέλεια του συλληφθέντος. Μόνο που όποιον και να ρωτήσετε από τους γνωστούς του, θα σας πει πως ο Αγγελος Φιλιππίδης δεν είναι χαζός άνθρωπος. Είναι απλώς συνηθισμένος στην αλαζονεία της προηγούμενης εποχής. Αυτής που μας ανάγκασε να ζήσουμε την κρίση.\nΦυσικά, δεν είναι ο μόνος. Ο Μιχάλης Λιάπης μία εβδομάδα νωρίτερα κατάφερε να πιάσει ακόμα μεγαλύτερη βαθμολογία στο παιχνίδι του αυτοεξευτελισμού. Με κάθε εμφάνισή του στις κάμερες, ο πρώην υπουργός κατρακυλούσε ένα ακόμα σκαλάκι αξιοπρέπειας. Οταν τον έπιασαν οι αστυνομικοί με πλαστές πινακίδες, ψέλλισε πως τώρα είναι συνταξιούχος και «...βρε παιδιά, με άγγιξε κι εμένα η κρίση». Οταν έφυγε για την Κουάλα Λουμπούρ ενώ τον περίμεναν στην Ευελπίδων να δικαστεί, είπε πως «αυτό δεν ήταν ταξίδι αναψυχής, ήταν ένα ταξίδι ψυχικής εκτόνωσης». Οταν βρήκαν πως ο «επιδοτούμενος ξενώνας» του στο Καρπενήσι δεν είναι στην πραγματικότητα ξενώνας, αλλά Δούρειος Ιππος υφαρπαγής επιδοτήσεων, έβαλε τον αδελφό του να πει πως τα λεφτά τα πήρε «η θεία μας», που έχει πεθάνει πριν από 10 χρόνια. Διόλου παράξενο που δέκα μέρες τώρα οι κάμερες περιμένουν υπομονετικά έξω από τον «ξενώνα» τι θα πει ο κ. Λιάπης, που αποκαλύφθηκε πως έκλεβε ακόμα και το ρολόι της ΔΕΗ. Βλέπετε, στη νέα εποχή, που ο Κορυδαλλός έχει πτέρυγα VIP, κανείς δεν παίρνει πια το ρίσκο να καλύψει κανέναν. Και αναγκάζεται ο Χάρης Τομπούλογλου να λέει έξω από την Εισαγγελία πως «δεν ήταν μίζα τα 25.000 ευρώ, ήταν δωρεά για το νοσοκομείο», και ας υπάρχει και βίντεο να τον δείχνει με τα λεφτά στο χέρι. «Είναι σκευωρία! Η αλήθεια θα λάμψει!», φωνάζει ο κ. Τομπούλογλου. Γιατί τα προηγούμενα χρόνια η «αλήθεια» συχνά «έλαμπε» – ιδίως αν έβαζες και λίγο τις φωνές.\nΟπως πάντα όταν τα πράγματα αλλάζουν, υπάρχουν κάποιοι που αρνούνται να το δουν. Ο Λάκης Γαβαλάς βγαίνει ακόμα και τώρα στην τηλεοπτική ζώνη του μεσημεριού και παραπονιέται που τον καταδίκασε το δικαστήριο – σαν να μη χρωστάει ακόμα 1,5 εκατ. ευρώ. Η Βίκυ Σταμάτη γράφει επιστολές στον Πατριάρχη ζητώντας να αποφυλακιστεί γιατί «θέλω να βρεθώ κοντά στο μονάκριβο παιδί μου» – σαν να μην έχουν οι άλλοι κρατούμενοι παιδιά. Και ο Γιώργος Κουρής, που συνελήφθη αυτή την εβδομάδα ξανά επειδή χρωστάει 2,5 εκατ. ευρώ, ξεσπαθώνει μπροστά στις κάμερες στο Αυτόφωρο: «Γιατί; Ξέρετε εσείς κανέναν Ελληνα που να μη χρωστάει;» – σαν να είναι το δικό του χρέος ισοδύναμο μ’ εκείνο του κάθε δύστυχου μεροκαματιάρη. Στο τέλος της εποχής της συνενοχής, που κανείς δεν ζητούσε εξηγήσεις για τίποτε, ήρθε η εποχή της κρίσης. Και εκείνοι που κρίνονται έχουν από καιρό ξεχάσει τι άλλο είναι χρυσός, εκτός από τα εκατομμύρια που τους οδήγησαν σιδηροδέσμιους στην πόρτα του εισαγγελέα.


Δεν είμαι η αδελφή μου, της Μαίρης Σάββα-Ρουμπάτη | τοβιβλίο.net\nΔεν είμαι η αδελφή μου, της Μαίρης Σάββα-Ρουμπάτη\nΤο βιβλίο είναι κατάλληλο κυρίως για κορίτσια από 14 χρονών και πάνω και σίγουρα στο μυθιστόρημα θα ταυτιστούν με την αφηρημένη, ακατάστατη Μαρία και την άψογη, επιμελή, αριστούχο αδελφή της, Αλίκη. Ομολογώ ότι ψιλοβαρέθηκα στην αρχή ώσπου να παρουσιαστεί η ιστορία και να δεθεί η υπόθεση, με τις κουβέντες των μαθητριών, τις φιλοδοξίες των αγοριών, τις νουθεσίες και την επιτήρηση των καθηγητών, κάτι που δείχνει ακριβώς πόσο καλογραμμένο είναι το κείμενο και πόσο θα αρέσει στις μικρές αναγνώστριες (εγώ αυτήν την ηλικία την άφησα πίσω πολλά χρόνια πριν).\nΑπό ένα σημείο και μετά όμως, που αρχίζει να εμφανίζεται ο μελαχρινός νεαρός με την αφάνα όλο και πιο συχνά κι η Μαρία αρχίζει να μπλέκεται στο μυστήριο που τυλίγει το εγκαταλειμμένο σπίτι στη γειτονιά της, το ενδιαφέρον κορυφώνεται! Αρχίζουν και σχηματίζονται τα στρατόπεδα, το βαποράκι δηλαδή με τον στόχο του και τα επιχειρήματά του, οι επιρρεπείς έφηβες μαθήτριες με τον δικό τους μικρόκοσμο και συναισθήματα και οι γονείς και οι φίλοι που έχουν τον νου τους στη ζωή των μικρών παιδιών και χτυπάνε συναγερμό αμέσως μόλις δουν κάτι διαφορετικό στη συμπεριφορά τους!\nΧωρίς να καταντά ηθικοπλαστικό και χωρίς η συγγραφέας να κουνά το δάχτυλο αποστασιοποιημένη, το βιβλίο είναι πολύ προσεγμένο και αποδίδει παραστατικότατα μια δύσκολη και σκληρή αλήθεια, που όλοι αργά ή γρήγορα θα τη συναντήσουν στη ζωή τους: ναρκωτικά στο σχολείο, στο σπίτι, στη ζωή των παιδιών τους. Πώς το αντιμετωπίζουμε; Τι λύσεις υπάρχουν; Τι βοήθεια χρειάζεται; Τι πρέπει να κάνουν οι γονείς, οι καθηγητές, τα ίδια τα παιδιά; Χαρίστε αυτό το βιβλίο στα αγαπημένα σας παιδιά και επιστήσετε τους την προσοχή!


Το Happy Traveller πάει στην Οδησσό | ΣΚΑΪ\nΤο Happy Traveller πάει στην Οδησσό\nΤο νέο επεισόδιο αυτό το Σάββατο 9 Νοεμβρίου και κάθε Σάββατο στις 17:40.\nΔημοσιευση: 07/11/2019 - 12:59\nΤο Σάββατο 9 Νοεμβρίου στις 17:40, ο Ευτύχης, η Ηλέκτρα και η κόρη τους συνεχίζουν το ταξίδι τους στην Ουκρανία και σε αυτό το επεισόδιο επισκέπτονται την ιστορική Οδησσό.\nΘαυμάζουν το κέντρο της πόλης με την εντυπωσιακή αρχιτεκτονική, επισκέπτονται το μουσείο της Φιλικής Εταιρείας και μαθαίνουν πώς η Οδησσός έπαιξε καθοριστικό ρόλο στην Ελληνική Επανάσταση του 1821.\nΣτη συνέχεια, βλέπουν την επιβλητική Όπερα, το Δημαρχείο, τις διάσημες σκάλες Ποτέμκιν αλλά και τα υπέροχα πάρκα της πόλης, από τα οποία ξεχωρίζει το ελληνικό πάρκο.\nΕπίσης, επισκέπτονται το Λούνα Παρκ της πόλης και κάνουν βόλτα στην παραλία της καθώς και βαρκάδα στη Μαύρη Θάλασσα.\nΗ επίσκεψη στην ιστορική Οδησσό περιλαμβάνει και βόλτα κάτω από τη Γη στις πιο εντυπωσιακές κατακόμβες που έχουν δει ποτέ.\nΚάθε Σάββατο στις 17:40\nMedia Happy Traveller Οδησσός


Μάχη μέχρι τέλους - "Νίκη ή θάνατος" για Καντάφι και εξεγερμένους - Ειδήσεις Newsit.gr\nNewsit / Κόσμος / Μάχη μέχρι τέλους – «Νίκη ή θάνατος» για Καντάφι και εξεγερμένους\nΜάχη μέχρι τέλους – «Νίκη ή θάνατος» για Καντάφι και εξεγερμένους\nΔημοσιεύθηκε: 06.03.2011 | 13:37\nΑνυπολόγιστος ο αριθμός των νεκρών του αιματηρού εμφυλίου. "Νίκη ή θάνατος" το σύνθημα για εξεγερμένους και Καντάφι. Πυρά ακούγονταν τα ξημερώματα στην πρωτεύουσα Τρίπολη.\nΚαταιγισμός πυρών ακουγόταν από τα ξημερώματα στην Τρίπολη της Λιβύης, πρωτεύουσα της χώρας και προπύργιο των δυνάμεων του Καντάφι, σύμφωνα με το Aljazeera. Σύμφωνα με το δίκτυο, κυβερνητικοί αξιωματούχοι λένε ότι δεν πρόκειται για μάχες στην πόλη που ελέγχεται από όσα είναι γνωστά πλήρως από τον συνταγματάρχη, αλλά για “νικητήρια” εκδήλωση των δυνάμεων Καντάφι για την κατάληψη της Μιζουράτα και της Αλ Ζαουίγια.\nΑνταποκρίτρια του Aljazeera ανέφερε ότι η Πράσινη Πλατεία της Τρίπολης ήταν γεμάτη με υποστηρικτές του Καντάφι, που πυροβολούσαν στον αέρα, γιορτάζοντας τις νίκες. “Υπάρχει μεγάλη υποστήριξη για τον Καντάφι στη χώρα. Πολλοί τον θαυμάζουν” ανέφερε.\nΤην Κυριακή έχουμε φονικές μάχες στην ανατολική πόλη Μπιν Ζαουάντ, όπου έχουν φτάσει καθεστωτικές δυνάμεις. Στην πόλη που βρισκεται σε απόσταση 100 χλμ ανατολικά της Σύρτης, γενέτειρας του λίβυου ηγέτη, τουλάχιστον ένδεκα άνθρωποι τραυματίσθηκαν, μεταξύ τους και ένας Γάλλος δημοσιογράφος.\nΠαράλληλα, ξένα πρακτορεία μεταδίδουν ότι γίνεται νέα αεροπορική επιδρομή στην στρατηγικής σημασίας Ρας Λάνουφ.\nΑντικαθεστωτικές δυνάμεις αναφέρουν πως και η πόλη Μιζουράτα (200 χλμ ανατολικά της πρωτεύουσας) εξακολουθεί να βρίσκεται υπό τον έλεγχό τους, διαψεύδοντας την κρατική τηλεόραση Αλ Λίμπια που μετέδωσε ότι η πόλη ανακαταλήφθηκε από τις δυνάμεις του Καντάφι.“Η πόλη είναι υπό τον πλήρη έλεγχο των επαναστατών. Βρίσκεται υπό τον έλεγχό τους για δύο εβδομάδες. Τώρα επικρατεί ηρεμία.Δόξα τω Θεώ δεν γίνονται μάχες”, τόνισε κάτοικος που δεν θέλησε να κατονομασθεί.\n“Ωστόσο ακούσαμε πυροβολισμούς σήμερα το πρωί κοντά στο αεροδρόμιο και την αεροπορική βάση. Εκεί βρίσκονται κυβερνητικές ταξιαρχίες, αλλά είναι περικυκλωμένες από επαναστάτες. Οι ταξιαρχίες προσφεύγουν σε σποραδικά πυρά για να τρομοκρατήσουν τον κόσμο”, πρόσθεσε.\nΛιβύη: “Βρετανοί της SAS στα χέρια των εξεγερμένων”


Το Συντριβάνι της Σαλμακίας: η αλφαβήτα του καλοκαιριού\nη αλφαβήτα του καλοκαιριού\nΤο καλοκαίρι φέτος ήταν.\nα) άβολο: κανείς δεν θέλησε τίποτα και κανείς δεν πήρε τίποτα. Και με το κανείς εννοώ εμένα.\nβ) βαρετό: κανείς δεν είχε πολύ καλή διάθεση στ' αλήθεια και δεν έχει καταφέρει να το εξηγήσει ακόμα.\nγ) γρήγορο: κράτησε 20-30 μέρες και μέσα σε αυτές καινούργιες φιλίες δεν έγιναν, κρατήθηκαν ορισμένες από τις παλιές, χάθηκες ορισμένες από τις παλαιότερες.\nδ) διαπεραστικό: σαν σφαίρα στο κεφάλι αφού έγιναν συνειδητοποιήσεις περί πραγματικότητας και ηλικίας, αποδεκτά όλα τα συμπεράσματα αρκεί να μην χαλάνε την άσχημη μου διάθεση.\nε) επιρρεπές: αλλά για αυτό φταίει κυρίως η παντελής απουσία σύνδεσης με ξένα προς εμένα φύλα, κάτι που σιχαίνομαι να παραδέχομαι αλλά αναγκάζομαι να το κάνω γιατί είναι η πραγματικότητα.\nζ) ζωντανό: γιατί αν και το σώμα μου πεθαίνει μέρα με τη μέρα υπάρχει ακόμα ζωή μέσα του, αρκετή να θρέψει χιλιάδες, εκατομμύρια νεκρούς ανθρώπους. σαν να αρνείται να πεθάνει. δεν ισχύει, το ξέρω αλλά σαν να.\nη) ηλιακό: και με χτυπάει σα μπάλα ακόμα και τώρα που τελειώνει. με ασφάλεια λέω πως δεν έχω ξανανιώσει τόσο χτυπημένος από τον ήλιο.\nθ) θεμιτό: χωρίς υπερβολές, χωρίς χαρές αλλά και χωρίς αληθινές λύπες, το καλοκαίρι κινήθηκε σε μέτρια επίπεδα, δεν με έκαψε αλλά δεν με έθρεψε κιόλας. άλλη μια φορά το βάρος θα πέσει στον αξιαγάπητο χειμώνα.\nι) ινώδες: σκληρό, μασήθηκε δύσκολα και αυτό και αυτά που συνέβησαν ή ανακαλύφθηκαν μέσα σε αυτό. ακόμα μασάω και προσπαθώ να καταπιώ πως μ' έχεις ξεχάσει.\nκ) καβλωμένο: αλλά ανουσίως.\nλ) λογαριθμικό: οδηγώντας με μαθηματική ακρίβεια σε ένα δύσκολο χειμώνα καθώς, αφού μπαίνεις σε ένα καλοκαίρι χωρίς έτοιμα όνειρα και βγαίνεις από αυτό χωρίς έτοιμα όνειρα, ο χειμώνας είναι σίγουρο πως θα σε βρει να μην ξέρεις τι να ονειρευτείς όταν ξαπλώνεις το βράδυ.\nμ) μαλακία: λίγο. όχι στ' αλήθεια δηλαδή αλλά άμα στηρίζεις όλες σου τις ελπίδες στην αλλαγή του καιρού είναι σίγουρο πως θα την πάθεις.\nν) νεανικό: αλλά όχι για μένα.\nξ) ξένο(ς): σαν λούνα παρκ. σ' αρέσει να πηγαίνεις αλλά πραγματικά δεν είναι ο τόπος που θα περάσεις όλη σου την ώρα. είναι φτιαγμένο για να σε διασκεδάσει αλλά όχι για πολύ. άλλωστε τα βαριέσαι τα λούνα πάρκ μετά από λίγο, όχι;\nο) όμορφο: ανά στιγμές, όντως, να μην είμαι και άδικος, αλλά η ομορφιά του κυρίως τονίζει τις υπόλοιπες εικόνες που είδα ή θα δω.\nπ) προϊόν: κάτι που αγόρασα με τη δουλειά μου στο εργοστάσιο, το χρησιμοποίησα, και τώρα σε λίγες μέρες θα το πετάξω ελπίζοντας πως η χρήση του θα με διατηρήση υγιή ψυχολογικά για κάποιο καιρό ακόμα.\nρ) ρομαντικό: #μονοςμου\nσ) σκιώδες: λοιπόν αυτό είναι για πολλούς λόγους. γιατί δε βλέπω καλά το βράδυ, γιατί είδα stranger things, γιατί σιχάθηκα την ανθρώπινη φύση για άλλη μια φορά, γιατί σιχάθηκα κάποιους φίλους μου για άλλη μια φορά, γιατί μίσησα κάποιους και αγάπησα κάποιους και δεν ξέρω πια ποιοι είναι ποιοι.\nτ) τραγικό: αφού κάθε μέρα που περνούσε, η γνώμη μου για μένα έπεφτε κατά 0.8 μονάδες. Αχ Γιώργο πρέπει να συνέλθεις.\nυ) υπεριώδες: γιατί ήμουν πολύ blue. χα. χα. χα. χα. χα. χα.\nφ) φοβιστικό: οτι δεν θα γίνει τίποτα παραπάνω. οι φόβοι μου επιβεβαιώθηκαν.\nχ) χαμένο: ήδη ανάμεσα σε αριθμούς που δεν θα σημαίνουν τίποτα σε μερικά χρόνια. ξεχνάω πιο πολλά απ' όσα θα 'πρεπε.\nψ) ψαρωτικό: γιατί με ψάρωσες και μόνο που με κοίταξες λίγο παραπάνω. δεν χρειάζομαι εξηγήσεις αλλά έχω ψαρώσει πολύ και ελπίζω να σταματήσεις. αλλιώς θα σταματήσω να ψαρώνω και θα αρχίσω να πιστεύω.\nω) ωχρό, ωχρό του προσώπου σου τις ελάχιστες φορές που τόλμησες να σε κοιτάξεις στον καθρέφτη και άρρωστο κίτρινο του ήλιου που σιχαίνεσαι και της άμμου που ήδη κάλυψε τα ίχνη που αφήσαμε στην παραλία και τώρα είναι σα να μην περάσαμε ποτέ.\nΜε λίγα λόγια καλά περάσαμε.\nΑναρτήθηκε από Το ξέρω πως θα μου περάσει στις 4:28 μ.μ.\nK 21 Αυγούστου 2016 - 8:55 μ.μ.\nκάθεσαι και γράφεις αυτό το κείμενο μόνος σπίτι σου και καθόμαστε εμείς και το διαβάζουμε μόνοι σπίτια μας και στο υ σ ακούμε να γελάς μες το κεφάλι μας και γελάμε και μεις και άραγε μας ακούς;\nΤο ξέρω πως θα μου περάσει 22 Αυγούστου 2016 - 12:58 π.μ.\nόχι, αλλά τώρα ξέρω πως γελάτε. ναις.\nΑρκετά ασχολήθηκα με κάτι σοβαρό. Πίσω στα δικά μα...


Λονδίνο - Harry Potter\nΒρετανικό Μουσείο Γουίνσδορ\nΤαξιδέψτε μαζί μας στα μονοπάτια του Harry Potter στο Λονδίνο, που είναι η πόλη του.\nΕκεί, στο Studio της WARNER BROS, θα έχετε την ευκαιρία να περιπλανηθείτε στο φυσικό του περιβάλλον:\nτο King’s Cross Station και η πλατφόρμα Platform 9¾, η Leadenhall Market, η βικτωριανή σκεπαστή αγορά\nπου είναι η είσοδος για την Diagon Alley, το διώροφο Λεωφορείο των Ιπποτών, το Hardy’s Original Sweet Shop...και το ταξίδι της οικογένειας στο Λονδίνο μετατρέπεται σε μαγική εμπειρία!\nΕλάτε να ζήσουμε μαζί την ατμόσφαιρα των ταινιών του Harry Potter και ταυτόχρονα να επισκεφθούμε το\nΒρετανικό Μουσείο,το Γουίντσορ και πολλά ακόμα σημεία της Βρετανικής πρωτεύουσας!\n1η μέρα Αθήνα Λονδίνο, Περιήγηση πόλης\nΣυνάντηση στο αεροδρόμιο Ελ. Βενιζέλος και πτήση για Λονδίνο.\nΆφιξη και ξεκινάμε την περιήγηση μας στην Βρετανική πρωτεύουσά από το αριστοκρατικό προάστιο Σάουθ Κένσινγκτον όπου θα θαυμάσουμε τα επιβλητικά μουσεία (φυσικής Ιστορίας, Επιστημών, Βικτωρίας και Αλβέρτου) αλλά και κάποια παγκοσμίου φήμης μνημεία. Στην διαδρομή μας προς το ξενοδοχείο θα περάσουμε από το Ναιτσμπριτζ με τα καλόγουστα πολυκαταστήματα Χάρολντς και Χάρβει Νίκολς, θα διασχίσουμε την Park Lane, θα συναντήσουμε τα περίφημα ανάκτορα Μπάκιγχαμ και προς το τέλος της διαδρομής μας θα περάσουμε από το Ουέστμινστερ με την πλατεία του Κοινοβουλίου και το έμβλημα της πόλης, το Μπιγκ Μπεν. Μεταφορά στο ξενοδοχείο της επιλογής σας τα οποία βρίσκονται σε κοντινή απόσταση από την Oxford Street. Διανυκτέρευση.\n2η μέρα Λονδίνο, Ελεύθερη μέρα (Προαιρετικές εκδρομές)\nΣήμερα μπορείτε να απολαύσετε την ημέρα σας σε ένα από τα πανέμορφα πάρκα του Λονδίνου, όπως τα Saint James Park, Kensington Gardens, Green Park και κυρίως το Hyde Park, που τις γιορτές "ντύνεται στα λευκά".\nΠροαιρετικές εκδρομές (Ατομικά έξοδα)\n1. Μετάβαση στην αποβάθρα του Westminster και επιβίβαση σε πλοιάριο της CITY CRUISES για μια μοναδική Κρουαζιέρα στον ποταμό Τάμεση, με θέα τα πιο φημισμένα ορόσημα της πόλης. Άφιξη στο Γκρίνουιτς (Greenwich) και χρόνος ελεύθερος στην πανέμορφη αυτή ιστορική κωμόπολη. Σας προτείνουμε να επισκεφθείτε το Εθνικό Ναυτικό Μουσείο, το CUTTY SARK, το αστεροσκοπείο και το πανέμορφο ομώνυμο πάρκο. Για την επιστροφή μπορείτε να χρησιμοποιήσετε το ίδιο εισιτήριο HOP ON - HOP OFF της CITY CRUISES.\n2. Για το απόγευμα σας προτείνουμε μια προαιρετική περιήγηση διάρκειας 4 ωρών στο νυχτερινό Λονδίνο. Θα περπατήσουμε στο κέντρο της νυχτερινής διασκέδασης της πόλης και θα δούμε το West End με τα υπέροχα musical, το Soho με τα σκοτεινά και ιδιαίτερα σοκάκια, την China Town, την Leicester Square, την πλατεία όπου λαμβάνουν χώρα οι πρεμιέρες Χολιγουντιανών υπερπαραγωγών κλπ. Στη συνέχεια θα επιβιβαστούμε στο πούλμαν για μια νυχτερινή περιήγηση κατά μήκος του Τάμεση με στάσεις για φωτογραφίες στα ωραιότερα ορόσημα της πόλης, όπως τα London Eye, Big Ben, Millennium Bridge, Saint Paul’s, More London Place, Tower Bridge, Shard. Επιστροφή στο ξενοδοχείο αργά το βράδυ. Διανυκτέρευση.\n3η μέρα Λονδίνο, Ελεύθερη μέρα (Προαιρετική εκδρομή)\nΕλεύθερη μέρα για περαιτέρω εξερεύνηση της πόλης. Επίσης, μπορείτε να συμμετάσχετε (έξοδα ατομικά) στην προαιρετική ολοήμερη εκδρομή μας στην επαρχία της Αγγλίας. Πρώτη μας επίσκεψη η περίφημη πανεπιστημιούπολη της Οξφόρδης, όπου θα έχουμε την ευκαιρία να θαυμάσουμε ένα μείγμα από μεσαιωνικά κτίρια, εκκλησιαστικούς οβελίσκους που υψώνονται πάνω από τα παμπάλαια κολέγια, περιποιημένα παρτέρια και κήπους, τετράγωνες αυλές με κιονοστοιχίες και αετώματα. Ελεύθερος χρόνος για βόλτες και αγορές. Επόμενη επίσκεψή μας, η κωμόπολη Στράτφορντ Απόν Έιβον (Stratford-upon-Avon), η γενέτειρα ενός από τους μεγαλύτερους θεατρικούς συγγραφείς και ποιητές του κόσμου, του Γουίλιαμ Σαίξπηρ (William Shakespeare). Προαιρετική επίσκεψη στο σπίτι όπου γεννήθηκε και έζησε ο "Βάρδος του Στράτφορντ" και ελεύθερος χρόνος για μεσημεριανό γεύμα και βόλτα στις όχθες του ποταμού Έιβον. Τελευταία μας στάση θα είναι στο εκπτωτικό χωριό Bicester Outlet Village, όπου θα έχουμε την ευκαιρία για αγορές από διάφορες μπουτίκ σε τιμές κόστους. Επιστροφή αργά το απόγευμα στο ξενοδοχείο. Διανυκτέρευση.\n4η μέρα Λονδίνο... στα μονοπάτια του Harry Potter\nΣήμερα μας περιμένει το Studio της WARNER BROS. Ταξιδέψτε μαζί μας στην ατμόσφαιρα των ταινιών του Harry Potter στην πόλη του, το Λονδίνοη. Το King’s Cross Station και η πλατφόρμα Platform 9¾, η Leadenhall Market, η βικτωριανή σκεπαστή αγορά που είναι η είσοδος για την Diagon Alley, το διώροφο Λεωφορείο των Ιπποτών, το Hardy’s Original Sweet Shop... και το ταξίδι της οικογένειας στο Λονδίνο μετατρέπεται σε μαγική εμπειρία.\n5η μέρα Λονδίνο Ελεύθερη μέρα\nΣήμερα το πρωί θα αναχωρήσουμε για την εκδρομή μας στο Γουίνσδορ, όπου θα έχουμε την ευκαιρία να θαυμάσουμε το ομώνυμο κάστρο-κατοικία των βασιλέων της Αγγλίας από τον καιρό του Γουλιέλμου του Κατακτητή (προαιρετική είσοδος). Θα επισκεφθούμε τα επίσημα διαμερίσματα, το κουκλόσπιτο της βασίλισσας και το παρεκκλήσι του Αγίου Γεωργίου. Στη συνέχεια θα έχουμε χρόνο για να απολαύσουμε μια βόλτα στα γραφικά σοκάκια της πόλης. Αναχώρηση για το αεροδρόμιο και επιβίβαση στην πτήση για την Αθήνα.\n21, 22, 23, 26, 27 Απριλίου:\n21, 22, 23/04\n3ο και 4ο άτομο έως 15 ετών σε family room\nΑεροπορικά εισιτήρια ΑΘΗΝΑ-ΛΟΝΔΙΝΟ-ΑΘΗΝΑ με BRITISH AIRWAYS\nΕπίσκεψη στο Βρετανικό Μουσείο\nΕισιτήριο για το Studio της Warner Bros - Harry Potter\nΦόροι αεροδρομίων, επίναυλοι καυσίμων, parking, ταξιδιωτική ασφάλεια και ασφάλεια COVID για ταξιδιώτες έως 75 ετών: € 220


Β.Κεγκέρογλου: Στήριξη για τη δημιουργία Κοινωνικών Επιχειρήσεων – ΔΙΚΤΥΟ ΚοινΣΕπ\nΗ Τοποθέτηση του Υφυπουργού Εργασίας Βασίλη Κεγκέρογλου στο : Διεθνές Συνέδριο για την Κοινωνική Επιχειρηματικότητα και τις Καινοτόμες Ιδέες»\nΣτην ανάγκη ενδυνάμωσης των τοπικών στρατηγικών ανάπτυξης μέσω θεσμικών, επιχειρησιακών και χρηματοδοτικών εργαλείων αναφέρθηκε ο Υφυπουργός Εργασίας, Κοινωνικής Ασφάλισης και Πρόνοιας κ. Βασίλης Κεγκέρογλου στη διάρκεια της 1ης μέρας του συνεδρίου με θέμα: «ΣΥΝ-ΕΠΙΧΕΙΡΟΥΜΕ ΚΟΙΝΩΝΙΚΑ: Διεθνές Συνέδριο για την Κοινωνική Επιχειρηματικότητα και τις Καινοτόμες Ιδέες».\n«Σε κάθε ευκαιρία ερχόμαστε σε επαφή με ανθρώπους που αποτελούν τη βάση της κοινωνικής επιχειρηματικότητας, θέλοντας να διαπιστώσουμε τις ανάγκες τους, τα προβλήματα που αντιμετωπίζουν, αλλά και να γνωρίσουμε το όραμά τους και να σταθούμε αρωγοί στην προσπάθεια τους. Θεωρούμε ότι είναι πολλά τα πλεονεκτήματα και σημαντικές οι ευκαιρίες που προσφέρει η κοινωνική οικονομία και η κοινωνική επιχειρηματικότητα για να προστατευθεί ο κοινωνικός ιστός και η κοινωνική συνοχή και να προωθηθεί με κάθε τρόπο η Ανάπτυξη σε περιόδους κρίσης.\nΓνωρίζουμε καλά ότι είναι αναγκαία η ενδυνάμωση των τοπικών στρατηγικών ανάπτυξης μέσω θεσμικών, επιχειρησιακών και χρηματοδοτικών εργαλείων. Για το λόγο αυτό το υπουργείο Εργασίας, Κοινωνικής Ασφάλισης και Πρόνοιας προχώρησε στην υλοποίηση των Τοπικών Σχεδίων για την Απασχόληση προσαρμοσμένων στις ανάγκες των τοπικών αγορών εργασίας (ΤΟΠΣΑ) και των Τοπικών Δράσεων κοινωνικής ένταξης για ευάλωτες ομάδες (ΤΟΠΕΚΟ). Δύο χρόνια μετά την έναρξή τους τα προγράμματα αυτά σήμερα βρίσκονται στο πλέον κρίσιμο στάδιο της δραστηριότητας τους, αυτό της προώθησης των ωφελουμένων στην Απασχόληση», δήλωσε μεταξύ άλλων.\nΛειτουργία Περιφερειακού Μηχανισμού Υποστήριξης της ανάπτυξης και προώθησης των Κοινωνικών Συνεταιριστικών Επιχειρήσεων (Κοιν.Σ.Επ.) και της Κοινωνικής Οικονομίας\nΤη λειτουργία Περιφερειακού Μηχανισμού Υποστήριξης της ανάπτυξης και προώθησης των Κοινωνικών Συνεταιριστικών Επιχειρήσεων (Κοιν.Σ.Επ.) και της Κοινωνικής Οικονομίας προανήγγειλε ο Υφυπουργός Εργασίας, Κοινωνικής Ασφάλισης και Πρόνοιας κ. Βασίλης Κεγκέρογλου στη διάρκεια της 1ης μέρας του συνεδρίου με θέμα: «ΣΥΝ-ΕΠΙΧΕΙΡΟΥΜΕ ΚΟΙΝΩΝΙΚΑ: Διεθνές Συνέδριο για την Κοινωνική Επιχειρηματικότητα και τις Καινοτόμες Ιδέες».\nΟ κ. Κεγκέρογλου κατά την τοποθέτηση του στο συνέδριο που πραγματοποιείται στο ξενοδοχείο «Ατλαντίς», τόνισε πως ο μηχανισμός αυτός θα εποπτεύεται από την ΕΥΚΕΚΟ και θα έχει ρόλο επιστημονικό, συμβουλευτικό και εκπαιδευτικό και χαρακτήρα οργανωτικό.\n«Ο Μηχανισμός Στήριξης θα υποστηρίζει τη δημιουργία και λειτουργία κοινωνικών επιχειρήσεων, σε καθημερινή βάση και σε κάθε τομέα της δραστηριοποίησης τους, κινητοποιώντας και ενισχύοντας προς αυτή την κατεύθυνση το σύνολο των διαθέσιμων δυνάμεων μέσα από τη λειτουργία του Περιφερειακού Δικτύου αλλά και των τοπικών δικτύων.\nΜέσω της δραστηριότητάς του επιδιώκουμε να επιτύχει την ευαισθητοποίηση, ενημέρωση και πληροφόρηση των τοπικών κοινωνιών των φορέων της Κοινωνικής Οικονομίας και Κοινωνικής Επιχειρηματικότητας, της Τοπικής Αυτοδιοίκησης και άλλων αρμόδιων φορέων για θέματα Κοινωνικής Οικονομίας», είπε χαρακτηριστικά.\nΣημειώνεται ότι το συνέδριο πραγματοποιείται στο πλαίσιο υλοποίησης των σχεδίων ΤοπΕΚΟ & ΤοπΣΑ στην Περιφέρεια Κρήτης και το Δίκτυο Αναπτυξιακών Συμπράξεων Κρήτης.\nΣκοπός του Συνεδρίου είναι να τονιστούν οι προοπτικές ανάπτυξης της κοινωνικής επιχειρηματικότητας στην Κρήτη μέσα από την παρουσίαση επιτυχημένων πρακτικών στην Ελλάδα και στο εξωτερικό αλλά και μέσα από προτάσεις καινοτόμων ιδεών κοινωνικής επιχειρηματικότητας προσαρμοσμένες στα χαρακτηριστικά και στις ανάγκες της περιοχής μας.\nΓια δύο μέρες θα παρουσιαστούν εισηγήσεις που αφορούν στην Κοινωνική Επιχειρηματικότητα και την Κοινωνική Οικονομία, σε Καλές Πρακτικές συνεργασίας μεταξύ της Τοπικής Αυτοδιοίκησης και Κοινωνικών Επιχειρήσεων, αλλά και σε επιτυχημένα παραδείγματα ανάπτυξης Καινοτόμων Επιχειρήσεών με τη χρήση νέων τεχνολογιών.\nΟλόκληρη η τοποθέτηση του κ. Κεγκέρογλου είναι η παρακάτω:\n«Τα τελευταία χρόνια η κοινωνική οικονομία και η κοινωνική επιχειρηματικότητα αποτελούν βασικούς πυλώνες οι οποίοι στηρίζουν την Απασχόληση σε μια εποχή που πρώτιστο μέλημα είναι η προσπάθεια για την ανάπτυξη και την έξοδο από την κρίση.\nΤο Υπουργείο Εργασίας, Κοινωνικής Ασφάλισης και Πρόνοιας βασίζεται στο Ευρωπαϊκό Κοινωνικό Μοντέλο προκειμένου να δημιουργήσει ευκαιρίες απασχόλησης μέσα στις δεδομένες οικονομικές συνθήκες και παράλληλα να προσφέρει τη δυνατότητα προσέγγισης με διαφορετικό τρόπο, των παραγωγικών προτύπων. Δίνουμε ένα δύσκολο αγώνα ώστε να διαφυλάξουμε τον κοινωνικό ιστό. Οι παρεμβάσεις μας για την ανάπτυξη, την απασχόληση και την κοινωνική προστασία είναι συντονισμένες και έχουμε την πεποίθηση ότι μέσω αυτών θα πετύχουμε το στόχο της μείωσης της ανεργίας, της προώθησης της απασχόλησης και της δημιουργίας κοινωνικών επιχειρήσεων που θα έχουν πλην της οικονομικής και επιχειρηματικής δραστηριότητας και σπουδαίο ρόλο στις τοπικές κοινωνίες.\nΤο υπουργείο Εργασίας, Κοινωνικής Ασφάλισης και Πρόνοιας εφαρμόζοντας την κυβερνητική πολιτική για αντιμετώπιση των συνεπειών της οικονομικής κρίσης σχεδιάζει νέες πολιτικές, χρησιμοποιεί καινοτομικά εργαλεία, αξιοποιεί πηγές χρηματοδότησης από την αγορά και την κοινωνία των πολιτών και όλα αυτά ενώ λαμβάνει σοβαρά υπόψη τις ανάγκες και τις επιθυμίες των πολιτών και των οργανώσεών τους, προκειμένου να επιτευχθεί το βέλτιστο αποτέλεσμα.\nΜε ικανοποίηση διαπιστώνουμε ότι ιδρύονται Κοινωνικές Συνεταιριστικές Επιχειρήσεις, ότι τα μέλη τους επωφελούνται από τις ρυθμίσεις της νομοθεσίας για την κοινωνική οικονομία και ότι οι επιχειρήσεις αυτές τυγχάνουν ανταπόκρισης και εκτίμησης στις τοπικές κοινωνίες.\nΔιαπιστώνουμε τόσο σε εθνικό όσο και σε ευρωπαϊκό επίπεδο, ότι εν μέσω οικονομικής κρίσης «γεννήθηκαν» τέτοιου είδους επιχειρήσεις και κατάφεραν να εδραιωθούν στους τομείς δραστηριοποίησής τους, προσφέροντας στα μέλη τους μεταξύ άλλων την ευκαιρία της απασχόλησης και της δημιουργικής ανάπτυξης.\nΑπό τη λειτουργία Κοινωνικών Συνεταιριστικών Επιχειρήσεων στην Ευρώπη γνωρίζουμε ότι αυτές οι επιχειρήσεις παρουσιάζουν συγκριτικά πλεονεκτήματα για την προώθηση βιώσιμων πολιτικών τοπικής ανάπτυξης. Αυτό συμβαίνει γιατί μπορούν ν’ αναπτύξουν σχέσεις εταιρικότητας και με τις τοπικές κοινότητες, κομμάτι των οποίων άλλωστε είναι και οι ίδιες, να διεισδύσουν και να αλληλοεπιδράσουν με αυτές έχοντας το ξεκάθαρο συγκριτικό πλεονέκτημα ότι αφουγκράζονται άμεσα τις ανάγκες τους, να δημιουργήσουν νέα εργαλεία προκειμένου να καλύψουν κοινωνικές ανάγκες οι οποίες συχνά δεν είναι δυνατόν να ικανοποιηθούν επαρκώς από τις δομές της αγοράς και του δημόσιου τομέα. Μπορούν ν’ αντιληφθούν τις ανάγκες των ευπαθών ομάδων του πληθυσμού, προσφέροντας ευκαιρίες απασχόλησης και κοινωνικής ένταξης, ανταποκρινόμενες έτσι και σε μία σημαντικότατη αποστολή στην τρέχουσα συγκυρία..\nΟι Κοινωνικές Συνεταιριστικές Επιχειρήσεις που έχουν ιδρυθεί κι αυτές που είναι υπό ίδρυση, δραστηριοποιούνται σε όλους τους τομείς της οικονομίας. Χωρίς να έχουν τη μονοδιάστατη κερδοφορία ως μοναδικό κίνητρο και ακριβώς επειδή από την φύση τους στοχεύουν στην εξυπηρέτηση κοινωνικών στόχων, τα μέλη των ΚοινΣΕΠ σχεδιάζουν την επιχειρηματική τους δράση και την υλοποιούν σε τομείς όπως ο αγροτοδιατροφικός, ο πρωτογενής τομέας, ο τουριστικός τομέας, η παροχή υπηρεσιών, ανάλογα με τις ανάγκες των μελών των τοπικών κοινωνιών και τις συνθήκες της περιοχής όπου δραστηριοποιούνται, έχοντας μεγάλο περιθώριο ευελιξίας και ανταπόκρισης στις τοπικές ανάγκες. Παράλληλα, βλέπουμε ότι μέσα από τις δομές αυτές αναδεικνύεται η γυναικεία επιχειρηματικότητα, έχουμε επιστροφή σε παραδοσιακές τέχνες και επαγγέλματα που έσβηναν, ενδιαφέρον για υπηρεσίες πρωτοβάθμιας υγείας και για τη στήριξη των ΑΜΕΑ και την ισότιμη πρόσβασή τους στην εργασία, στην οικονομική ανάπτυξη και κοινωνική ζωή.\nΣ’ αυτό το σημείο πρέπει να σας πω ότι έχει δρομολογηθεί η λειτουργία Περιφερειακού Μηχανισμού Υποστήριξης της ανάπτυξης και προώθησης των Κοινωνικών Συνεταιριστικών Επιχειρήσεων (Κοιν.Σ.Επ.) και της Κοινωνικής Οικονομίας. Ο μηχανισμός αυτός θα εποπτεύεται από την ΕΥΚΕΚΟ και θα έχει ρόλο επιστημονικό, συμβουλευτικό και εκπαιδευτικό και χαρακτήρα οργανωτικό.\nΌπως ξέρετε πολύ καλά, αύριο λήγει η προθεσμία υποβολής αιτήσεων από τις Αναπτυξιακές Συμπράξεις που θα υλοποιήσουν το πρόγραμμα. Είμαι σίγουρος ότι στην Κρήτη θα δημιουργηθεί μια Αναπτυξιακή Σύμπραξη ισχυρή και με όραμα, σε ένα σχήμα ευέλικτο και ικανό να στηρίξει το σχεδιασμό για ενίσχυση της Κοινωνικής Οικονομίας.\nΝα αναφέρω στο σημείο αυτό ότι ο Μηχανισμός Στήριξης θα υποστηρίζει τη δημιουργία και λειτουργία κοινωνικών επιχειρήσεων, σε καθημερινή βάση και σε κάθε τομέα της δραστηριοποίησης τους, κινητοποιώντας και ενισχύοντας προς αυτή την κατεύθυνση το σύνολο των διαθέσιμων δυνάμεων μέσα από τη λειτουργία του Περιφερειακού Δικτύου αλλά και των τοπικών δικτύων.\nΜέσω της δραστηριότητάς του επιδιώκουμε να επιτύχει την ευαισθητοποίηση, ενημέρωση και πληροφόρηση των τοπικών κοινωνιών των φορέων της Κοινωνικής Οικονομίας και Κοινωνικής Επιχειρηματικότητας, της Τοπικής Αυτοδιοίκησης και άλλων αρμόδιων φορέων για θέματα Κοινωνικής Οικονομίας. Θα παρέχει υπηρεσίες επιστημονικής/ μελετητικής και συμβουλευτικής/ τεχνικής στήριξης των Φορέων Κοινωνικής Οικονομίας και Κοινωνικής Επιχειρηματικότητας, θα υποστηρίζει τη δημιουργία Κοινωνικών Επιχειρήσεων, θα επιμορφώνει ανθρώπινο δυναμικό και θα εφαρμόζει εργαλεία παρακολούθησης, αξιολόγησης και ανατροφοδότησης. Εξίσου σημαντική θα είναι η υποστήριξη φορέων Κοινωνικής Οικονομίας και Επιχειρηματικότητας στη ανάπτυξη διακρατικών συνεργασιών και συμμαχιών, αλλά και η τεχνική και νομική υποστήριξη για την εξωστρέφεια των Κοινωνικών Επιχειρήσεων.\nΣε κάθε ευκαιρία ερχόμαστε σε επαφή με ανθρώπους που αποτελούν τη βάση της κοινωνικής επιχειρηματικότητας, θέλοντας να διαπιστώσουμε τις ανάγκες τους, τα προβλήματα που αντιμετωπίζουν, αλλά και να γνωρίσουμε το όραμά τους και να σταθούμε αρωγοί στην προσπάθεια τους. Θεωρούμε ότι είναι πολλά τα πλεονεκτήματα και σημαντικές οι ευκαιρίες που προσφέρει η κοινωνική οικονομία και η κοινωνική επιχειρηματικότητα για να προστατευθεί ο κοινωνικός ιστός και η κοινωνική συνοχή και να προωθηθεί με κάθε τρόπο η Ανάπτυξη σε περιόδους κρίσης.\nΓνωρίζουμε καλά ότι είναι αναγκαία η ενδυνάμωση των τοπικών στρατηγικών ανάπτυξης μέσω θεσμικών, επιχειρησιακών και χρηματοδοτικών εργαλείων. Για το λόγο αυτό το υπουργείο Εργασίας, Κοινωνικής Ασφάλισης και Πρόνοιας προχώρησε στην υλοποίηση των Τοπικών Σχεδίων για την Απασχόληση προσαρμοσμένων στις ανάγκες των τοπικών αγορών εργασίας (ΤΟΠΣΑ) και των Τοπικών Δράσεων κοινωνικής ένταξης για ευάλωτες ομάδες (ΤΟΠΕΚΟ). Δύο χρόνια μετά την έναρξή τους τα προγράμματα αυτά σήμερα βρίσκονται στο πλέον κρίσιμο στάδιο της δραστηριότητας τους, αυτό της προώθησης των ωφελουμένων στην Απασχόληση.\nΤον περασμένο Ιούλιο ο ΟΑΕΔ προκήρυξε Πρόγραµµα επιχορήγησης επιχειρήσεων για την πρόσληψη 10.000 ωφελουμένων των δράσεων ΤΟΠΕΚΟ και ΤΟΠΣΑ. Μέσω αυτού ένα μεγάλο μέρος των ανέργων που μας εμπιστεύθηκαν σε μια δύσκολη περίοδο της ζωής τους θα προσληφθούν από επιχειρήσεις για τέσσερις μήνες και ελπίδα μας είναι ότι όσο το δυνατόν περισσότεροι από αυτούς θα διατηρήσουν τις θέσεις εργασίας τους κάτι που θεωρούμε ότι είναι και το βασικό ζητούμενο της λειτουργίας των προγραμμάτων αυτών και το κριτήριο για τις δικές μας ενέργειες.\nΠαράλληλα μέσω της δράσης της Συμβουλευτικής αρκετοί ωφελούμενοι έχουν στραφεί στην ίδρυση είτε ατομικών, είτε Κοινωνικών Συνεταιριστικών Επιχειρήσεων.\nΟι περισσότεροι από σας γνωρίζετε πόσο μεγάλος αγώνας και σοβαρή προσπάθεια έχει γίνει για την επίτευξη αυτών των στόχων.\nΓι’ αυτό είναι ιδιαίτερα σημαντικό για μας να βρισκόμαστε στο Συνέδριο που διοργανώνεται στο πλαίσιο λειτουργίας του Δικτύου Αναπτυξιακών Συμπράξεων Κρήτης. Ενός συνόλου φορέων που συνεργάζονται στο πλαίσιο της υλοποίησης των προγραμμάτων ΤΟΠΕΚΟ και ΤΟΠΣΑ, με στόχο την αντιμετώπιση της ανεργίας.\nΤο υπουργείο Εργασίας, Κοινωνικής Ασφάλισης και Πρόνοιας θα συνεχίσει να είναι αρωγός στην προσπάθεια αυτή.\nΤις δύο μέρες διεξαγωγής του Συνεδρίου θα παρουσιαστούν τα πρώτα αποτελέσματα ως προς την απασχόληση, παράλληλα με τις καλές πρακτικές που έχουν προκύψει από τα προγράμματα αυτά. Νομίζω ότι θα συμφωνήσετε πως με επιμονή, σοβαρότητα και γνώμονα πάντοτε την ολόπλευρη ανάπτυξη των τοπικών κοινωνιών μπορούμε να συνεχίσουμε την κοινή προσπάθεια μας.\nΆξιοι συνεργάτες σ’ αυτή την προσπάθεια είναι οι φορείς υλοποίησης των προγραμμάτων. Ευελπιστούμε ότι θα συνεχίσουν με την ίδια ζέση να εργάζονται για την επίτευξη του στόχου της απασχόλησης και της ανάπτυξης του τόπου μας».


Είναι ζεστό καύση λίπος Η απώλεια βάρους είναι πολύ αργή\nΕίναι ζεστό καύση λίπος,\nΜπορεί το ζεστό τσάι να «τραβιέται» τον χειμώνα που οι θερμοκρασίες είναι χαμηλές, ενώ το κρύο τσάι να είναι… must το καλοκαίρι, όμως ένα από τα δύο φαίνεται πως είναι πιο αποτελεσματικό όταν ο στόχος είναι η απώλεια των περιττών κιλών. Σύμφωνα με επιστημονική μελέτη από το Πανεπιστήμιο του Φρίμπουργκ στην Ελβετία, το κρύο τσάι τονώνει τον μεταβολισμό και αυξάνει τις καύσεις πολύ περισσότερο από το ζεστό!\nΣύμφωνα με τα ευρήματα των ερευνητών, τα οποία δημοσιεύονται αναλυτικά είναι ζεστό καύση λίπος επιθεώρηση Frontiers in Physiology, η κατανάλωση κρύου τσαγιού σε θερμοκρασία 3°C οδηγεί σε υπερδιπλάσια ενεργειακή δαπάνη συγκριτικά με το ζεστό σε θερμοκρασία 55°C.\nΠέρα από τις αυξημένες καύσεις, η μελέτη έδειξε είναι ζεστό καύση λίπος το κρύο τσάι προωθεί και την οξείδωση του λίπους, δηλαδή την αξιοποίηση του λίπους που είναι συσσωρευμένο στο σώμα ως πηγή ενέργειας, και παράλληλα μειώνει τη μεταβολική επιβάρυνση της καρδιάς.\nΝα είναι ζεστό καύση λίπος ότι στη μελέτη χρησιμοποιήθηκε το τσάι Ματέ, ένα ελαφρώς πικρό καφεϊνούχο τσάι που είναι ιδιαίτερα δημοφιλές στη Λατινική Αμερική και κυρίως στην Αργεντινή, την Παραγουάη και την Ουρουγουάη. Δείτε κι αυτό:.\nΤυρί: Εύπεπτο και εύγευστο Graecus πατατοφυτευτής μονός PF1 '20 - € EUR - steaptv.com Πώς θα χάσεις το μισό σου λίπος σε 12 εβδομάδες Μπορείτε να χάσετε κιλά χωρίς δίαιτα; 54 και δεν μπορεί να χάσει βάρος Κοσμήματα και αξεσουάρ\nΔείτε το αναλυτικό βίντεο:. Το 3ο δεκαήμερο της Παρθένου, περνά...\nΑλλά, για να αντιμετωπίσετε οποιαδήποτε σημαντική απώλεια βάρους, πρέπει να...\nΟι έρευνες που συνεχίζονται και είναι επικεντρωμένες στις επιπτώσεις που...\nΣυνηθίζεται να συνοδεύει κάποια χαμηλής ποιότητας mezcal, κάτι σαν κονιάκ...


στις Ιουλίου 14, 2020 Δεν υπάρχουν σχόλια:\nΟ ΠΙΕΡΙΚΟΣ ανακοινώνει την ανανέωση της συνεργασίας με τον ποδοσφαιριστή της ομάδος ΠΑΠΑΔΟΠΟΥΛΟ ΧΡΗΣΤΟ.\nΟ ΠΙΕΡΙΚΟΣ ανακοινώνει την ανανέωση της συνεργασίας με τον ποδοσφαιριστή της ομάδος ΔΕΜΗΡΤΖΟΓΛΟΥ ΚΩΝΣΤΑΝΤΙΝΟ.\nΕτικέτες ΕΛΛΑΔΑ-Ποδόσφαιρο, Πιερία-Καθημερινά Νέα, ΠΙΕΡΙΑ-Ποδόσφαιρο, Πιερικός Αρχέλαος\n- Καθαρίστηκαν και οι βάσεις των κανονιών στη βόρειο είσοδο του πάρκου\nΟ ΠΙΕΡΙΚΟΣ ανακοινώνει την ανανέωση της συνεργασίας με τον ποδοσφαιριστή της ομάδος ΓΙΑΛΑΜΙΔΗ ΘΩΜΑ.\nΕτικέτες Πιερία-Καθημερινά Νέα, ΠΙΕΡΙΑ-Ποδόσφαιρο, Πιερικός Αρχέλαος\nΤην πρόσθεση τεσσάρων νέων αποκτημάτων του γνωστοποίησε ο ΓΑΣ Σβορώνου.\nΗ διοίκηση του ΠΙΕΡΙΚΟΥ ανακοινώνει την συμφωνία με τον γηγενή ποδοσφαιριστή ΤΖΗΜΑ ΝΙΚΟΛΑΟ .\nΔήμος Κατερίνης - Οργανισμός Πολιτισμού: Θέλω στα μπουζούκια να με πας!\nΠΙΕΡΙΚΟΣ - Ανανέωση της συνεργασίας με Δημήτρη Παπατολίκα\nΗ διοίκηση του συλλόγου ακολουθώντας πιστά το πλάνο και τις δεσμεύσεις της για μια ομάδα που θα απαρτίζετε από γηγενείς ποδοσφαιριστές ξεκινά τις ανανεώσεις και τις συμφωνίες για την νέα ποδοσφαιρική χρονιά.\nΠαρά τα εμπόδια που λόγω κορωνοϊού έχουν προκληθεί μέχρι σήμερα, βασική στόχευση της σημερινής διοίκησης του Δήμου Κατερίνης παραμένει η πρόθεση για πραγματοποίηση κατά τόπους ανοιχτών δημοτικών συνελεύσεων τόσο στο παραλιακό μέτωπο και στην περιφέρεια, όσο και στις συνοικίες της πόλης καθώς και στο κέντρο της Κατερίνης.\nΔήμος Κατερίνης: Παρεμβάσεις εξωραϊσμού στην πλατεία Μακεδονίας\n- Σειρά προγραμματισμένων εργασιών & στο Β' Κοιμητήριο\nΟι άμεσες παρεμβάσεις που σε προτεραιότητα προγραμματίζονται και θα υλοποιηθούν στην πλατεία Μακεδονίας και στο Β' Κοιμητήριο του Δήμου Κατερίνης (Άγιος Λάζαρος), τέθηκαν στο επίκεντρο της επιτόπιας επίσκεψης που πραγματοποίησε ο Δήμαρχος Κατερίνης Κώστας Κουκοδήμος, συνοδευόμενος από τον αντιδήμαρχο Περιβάλλοντος & Πρασίνου Κώστα Τσιουκάνη.\nΔελτίο γεωργικών προειδοποιήσεων ολοκληρωμένης φυτοπροστασίας στη βαμβακοκαλλιέργεια της ΠΕ Πιερίας\nΤην αποχώρηση του απο την Ελπίς Ανδρομάχης προανήγγειλε ο Λάζος Κοσμίδης.\n49ο Φεστιβάλ Ολύμπου - Εκπαίδευση των εθελοντών για την προστασία του κοινού\nΗ γνωστή πανδημία δημιουργεί εκ των πραγμάτων νέα δεδομένα και στις πολιτιστικές εκδηλώσεις.\nKaterini Street Food Festival στις 16-17-18-19 Ιουλίου στο Πάρκο της Κατερίνης


Κωδικός : KOECOGIL\nΠαιδική ζακέτα με κουκούλα για αγόρια. Σε γκρι χρώμα, με ένα πιράνχας στη μπροστινή πλευρά. Διαθέτει λάστιχο στη μέση και στα μανίκια για να εφαρμόζει καλά. Με 2 τσέπες μπροστά και φερμουάρ. Από τη φθινοπωρινή/χειμερινή συλλογή της DPAM!


skiathosgreece: To απίστευτο βίντεο υποδοχής του πρώτου αεροσκάφους της Thomas Cook για το 2017 στη Σκιάθο ( βίντεο μέσα απο την καμπίνα του πιλότου) . Το βίντεο έχει φτάσει τις 28.000 προβολες στην επίσημη σελίδα της Thomas Cook στο Facebook\nTo απίστευτο βίντεο υποδοχής του πρώτου αεροσκάφους της Thomas Cook για το 2017 στη Σκιάθο ( βίντεο μέσα απο την καμπίνα του πιλότου) . Το βίντεο έχει φτάσει τις 28.000 προβολες στην επίσημη σελίδα της Thomas Cook στο Facebook\nThomas Cook Airlines A321 gets water salute at Skiathos Airport\nThanks to Steve Ratcliffe for the flight deck footage of this welcome water salute at Skiathos Airport. Our first flight of the summer onto the island, what a welcome!\nΠηγή Youtube & Facebook\nΑναρτήθηκε από skiathos greece στις 2:05 μ.μ.


Σάλτσινο: Ντροπιάζουν το Μεσολόγγι\nΝτροπιάζουν το Μεσολόγγι\nΜε απίστευτα επεισόδια σημαδεύτηκε o ποδοσφαιρικός αγώνας Α.Ε.Μ.-Τηλυκράτης Λευκάδας 0-4 που έγινε χθες στο Μεσολόγγι.\nΟμάδα περίπου 50 νεαρών ατόμων που είχαν εισέλθει (… χωρίς εισιτήριο) στο γήπεδο, επιτέθηκε στους Λευκαδίτες μόλις η ομάδα του Μεσολογγίου δέχτηκε τέρμα.\nΑυτοί οι αλήτες που επιτέθηκαν στους φιλάθλους του Τηλυκράτη, οι οποίοι ήρθαν εκδρομή στο Μεσολόγγι με δύο λεωφορεία για να παρακολουθήσουν την πρωτοπόρο ομάδα τους, δεν μπορεί να εκφράζουν τους φιλάθλους της πόλης μας.\nΟι φίλαθλοι της Λευκάδας χρειάστηκε να αποχωρήσουν για να σωθούν αλλά οι ανεγκέφαλοι αλήτες τους κυνήγησαν και εκτός γηπέδου. Τρεις φίλαθλοι τραυματίστηκαν και μεταφέρθηκαν στο νοσοκομείο όπου τους δόθηκαν οι πρώτες βοήθειες.\nΤέτοιες ενέργειες ντροπιάζουν την πόλη μας και θα πρέπει οι υπεύθυνοι της Μεσολογγίτικης ομάδας να αναλάβουν τις ευθύνες τους, αποκλείοντας από τους αγώνες τους συγκεκριμένους ταραχοποιούς… Γιατί στα ομαδικά αθλήματα οι αθλητές και οι φίλαθλοι πρέπει να πανηγυρίζουν για τη νίκη της ομάδας τους και να αποδέχονται την ήττα χειροκροτώντας τον νικητή αντίπαλο …\nΣημείωση από Σάλτσινο: Ευθύνες ασφαλώς έχουν και οι ποδοσφαιροπαράγοντες της πόλης μας, αφού ο καθένας στήνει το δικό του μαγαζάκι αντί να δημιουργηθεί μια δυνατή και σοβαρή ομάδα που θα εκφράζει ολόκληρη την πόλη.\nΑναρτήθηκε από Σάλτσινο: στις 4:01 μ.μ.\nkatadikazw t gegonota bebaiws alla thelw na sas kanw thn ekshs erothsh!exete dei polous oikogeneiarxes na prokaloun me ibristika sinthimata kai na exoyn apanw toys glop?exete dei polous oikogeneiarxes na rixnodai xwris deytetrh ksepsh gia epeisodia bgazodas glop?ayta gt den t leei kaneas?????????kai ksanalew katikazw t gegonota alla peite mou sas parakalw an to paixnidi htan sto 1o gyro k opadoi ths aem pigainan sto thlhkrath xwris sinodeia kai kathodousan sthn idia kerkida me tous adipalous opadous k brizan k prokalousan den tha ginodan t idia??h mipos exete ksexasei pio palia kapoies ekdromes ths thyra 2 sthn preveza gia paradeigma?opou papoudes me magoures kadronia k oti allo ebriskan kinigan tous filathlous?kserei kanenas apo esas oti fetos sto pexnidi nydri aem sthn lefkada opadoi apo to nydri bikan sta apodytiria sto hmixrono na baresoyn tous paixtes tis aem k ola ayta epeidh exane oi omada tous?ayta den xwrane ston athlitismo einai to mono sigouro alla kanenas den kanei kati xwris logo px toys pextes tis omadas pou den prokalesan kanenan toys peirakse kanenas?para thn baria hta!!!!!!sto nydri omos?tespa katadikazv t gegonota alla kalo tha htan o kosmos na exei mia sferikh apopsh ton pragmatwn eyxaristw!!!!!!1\n14 Φεβρουαρίου 2011 - 7:43 μ.μ.\nΘΥΡΑ 2 ΜΕΣΟΛΟΓΓΙ...\n14 Φεβρουαρίου 2011 - 11:59 μ.μ.\nΧωρίς συμπαραστάτη και το Μεσολόγγι ...\nΟ Γαλατάς αποφάσισε απόσχιση από τη Ναυπακτία και ...\nΠραγματοποιήθηκαν οι εκλογές δικηγορικών συλλόγων ...\n"Εσείς, ούτως ή άλλως, σαπίσατε από τις ρίζες"\nΠερικοπές έως 30% στο εφάπαξ των δημοσίων υπαλλήλω...\n«Η επιστροφή στη δραχμή δεν έχει κανένα νόημα»\nΤο Περιφερειακό Συμβούλιο Δυτικής Ελλάδας συνεδριά...\nΔιδάγματα από την Αίγυπτο\nΑστυνομικός παραλίγο να καεί ζωντανός από μολότοφ!...\nΜεγάλη επιτυχία σημείωσε η κινητοποίηση του κινήμα...\nΤι γράφει το Reuters για τα επεισόδια στην Αθήνα\nΣοβαρά επεισόδια έξω από τη Βουλή\nΟικονομολόγοι προβλέπουν την επιστροφή στη δραχμή\nΟ δήμος Ναυπακτίας χαιρετίζει την απεργία και στηρ...\nΚερδίζουν έδαφος οι διαδηλωτές στη Λιβύη\nΕκδηλώσεις για την 185η επέτειο της μάχης του Ντολ...\nΜια ποδοσφαιρική πρόταση για δύο αδικίες!\nΗ αποκαθήλωση ενός ... Εθνάρχη\nΗ Γέφυρα ΑΕ αυξάνει τις τιμές και μας ... δουλεύει...\nΘεατρική παράσταση στο Αιτωλικό\n"Στα καλά καθούμενα" ... παραλαβή έργου με εργολάβ...\nΤο Τεχνικό Επιμελητήριο Αιτωλοακαρνανίας κατά του ...\nΝόαμ Τσόμσκι: θα γίνει εξέγερση στις Ηνωμένες Πολι...\nΥπογράφηκε το LEADER Αλιείας\nΔιπλή ντροπή για ορισμένους....\nΑσφάλιση: Αναγνώριση 4 χρόνων σπουδών με 10.296 ευ...\nΑμαρτίες γονέων ...\nΣύσκεψη στο Υπουργείο περιβάλλοντος για ένταξη έργ...\nΚαταδικάζουν τα επεισόδια από την ΑΕΜ\nΤα λερωμένα ... τ΄ άπλυτα ....\nΈχουν μετατρέψει το δημοτικό στάδιο Μεσολογγίου σε...\nΘεατρικές παραστάσεις με θέμα το Περιβάλλον από μα...\nΑ΄ ΕΛΜΕ: Όχι στις συγχωνεύσεις και καταργήσεις σχο...\nΤρεις απλές ερωτήσεις προς την "Τρόικα της Ναυπακτ...\nΕθελοντική καθαριότητα στο Μεσολόγγι\nΟι γάτες του μεσονυκτίου\nΤο παραμύθι της Αγίας Λαύρας και οι αγανακτισμένοι...\nΠαραιτήθηκε ο Μουμπάρακ στην Αίγυπτο\nΤης πληροφορικής γίνεται στο δήμο Ι.Π. Μεσολογγίου...\nΟι μεγαλοεργολάβοι της πράσινης ανάπτυξης απαιτούν...\nΕκδηλώσεις της Ένωσης Ποδοσφαιρικών Σωματείων Αιτω...\nΛεφτά υπάρχουν για ... ρουφιάνους\nΈνα "εκδοτικό κόσμημα" της "Διεξόδου"\nΔήλωση δημάρχου Ι.Π.Μεσολογγίου για την ίδρυση Εφε...\nΕδώ θα γίνει του Εφετείου...\nΣύσκεψη Κατσιφάρα και δημάρχων στο Μεσολόγγι\nΘεμελιακά Συμπεράσματα μετά από ένα χρόνο\nΌχι σκουπίδια ...\nΝέο «αντάρτικο» στο ΠΑΣΟΚ για τις Natura\nΗμερήσιο δελτίο αδειών για Πάρκα Ανεμογεννητριών σ...\nΗ διαχείριση των ιβαριών της λιμνοθάλασσας Μεσολογ...\nΑντιδράσεις για το δημοσίευμα του Spiegel σχετικ...\nΤα υποβρύχια που έγερναν, η ΝΔ και ο ρόλος Τσοχατζ...\nΟ Κωνσταντίνος Καραμανλής εχθρός της κοινωνίας\nΤο Μεσολόγγι θα επισκεφθούν Κατσιφάρας και Αποστολ...\nΟ πατριωτισμός στην Ελλάδα και το Δίκτυο 21\nΆνοιξαν Πανελλαδικά τα διόδια\nΤο Βατερλώ ενός Δημάρχου\nΤα πρώτα δείγματα "Αλλαγής Πορείας" του Δήμου Μεσο...\nΙστορίες με Ονοματεπώνυμο\nΕπιστημονική Υποστήριξη Νέων Αγροτών από το ΤΕΙ Με...\nΣτα σύνορα του κόσμου (Video)\nΔιαφωνεί με την "υπερβολική" αύξηση των εισιτηρίων...\nΚάλεσμα για κατάληψη του Κέντρου Υγείας Αστακού\nΤαξίδι στην άκρη του σύμπαντος (Video)\nεκτός από το εγώ, υπάρχει και το εμείς\nΗμερίδα για το Ασφαλιστικό στο Μεσολόγγι\nΠαρέμβαση για μείωση των διοδίων της Γέφυρας "Χαρί...\nΚινητοποίηση για τα διόδια της Γέφυρας Χαρίλαος Τρ...\nΘέλει και το Αγρίνιο Αρχαιολογικό Μουσείο.\nΜια Ατλαντίδα στα βουνά της Ευρυτανίας\nΝέα βιολογική ασπιρίνη από το Πανεπιστήμιο Κρήτης!...\nΠροβληματάκια ηλεκτρονικής διακυβέρνησης στο Μεσολ...\nΠρόταση ανακούφισης των λαϊκών στρωμάτων